A Hessisches Finanzgericht (Németország) által 2018. január 16-án benyújtott előzetes döntéshozatal iránti kérelem – Federal Express Corporation, németországi fióktelep kontra Hauptzollamt Frankfurt am Main
(C-26/18. sz. ügy)
Az eljárás nyelve: német
A kérdést előterjesztő bíróság
Hessisches Finanzgericht
Az alapeljárás felei
Felperes: Federal Express Corporation, németországi fióktelep
Alperes: Hauptzollamt Frankfurt am Main
Az előzetes döntéshozatalra előterjesztett kérdések
A közös hozzáadottértékadó-rendszerről szóló 2006/112/EK tanácsi irányelv1 2. cikke (1) bekezdésének d) pontja és 30. cikke értelmében vett import feltételezi-e, hogy az Unió területére behozott termék bekerüljön az Unió gazdasági körforgásába, vagy elég annak puszta kockázata, hogy a behozott termék bekerül az Unió gazdasági körforgásába?
Amennyiben az import feltételezi, hogy a behozott termék bekerüljön az Unió gazdasági körforgásába:
Az Unió területére behozott termék bekerül-e már azáltal az Unió gazdasági körforgásába, hogy a termék a vámjogi szabályok megsértésével az irányelv 61. cikkének első francia bekezdése értelmében vett egyik eljárás alatt sem áll, vagy bár kezdetben ilyen eljárás alatt áll, később egy vámjogi kötelezettségszegés miatt már kikerül az eljárás alól, vagy egy vámjogi kötelezettségszegés esetén az Unió gazdasági körforgásába való bekerülés azt feltételezi, hogy úgy lehessen tekinteni, hogy a termék abban a tagállamban került e vámjogi kötelezettségszegés útján az Unió gazdasági körforgásába, amelynek adóterületén a vámjogi kötelezettségszegést elkövették, és a termék fogyasztás vagy használat tárgya lehetett?
____________
1 HL 2006. L 347., 1. o.